23.11.2022 г.
BG
Официален вестник на Европейския съюз
L 303/13
(9)
Тъй като е трудно допълнително да се подобри селективността и предвид минималния обем на изхвърлянията, установен от НТИКР, изключението следва да бъде предоставено до 31 декември 2023 г., което ще позволи на държавите членки също така да продължат съответните проучвания, които в крайна сметка ще доведат до подобряване на познанията за запаса.
(10)
С член 13, параграф 1, буква а) от Делегиран регламент (ЕС) 2020/2015 беше предоставено минимално изключение за меджид (Merlangius merlangus) — до 5 % от общия годишен улов на този вид, извършен от кораби, използващи дънни тралове и грибове с размер на окото на мрежата, равен на или по-голям от 80 mm (OTB, OTT, OT, PTB, PT, SSC, SDN, SPR, SX, SV, TBN, TBS, TB, TX), пелагични тралове (OTM, PTM) и бим тралове (BT2) с размер на окото на мрежата 80—119 mm, в участъци 7b—7k на ICES.
(11)
В съвместната препоръка се изисква удължаване на срока на това изключение до 31 декември 2023 г., което да се прилага в участъци 7d и 7e на ICES.
(12)
НТИКР отбеляза, че не за всички държави членки, участващи във флота, има данни за улова, поради което не е възможно да се направи пълна оценка на въздействието на изключението, но той признава продължаващите усилия на държавите членки с излаз на северозападните води да подобрят селективността при съответните видове риболов.
НТИКР обаче припомня, че намаляването на процента на смъртност от риболов на меджид в Келтско море следва да бъде приоритет.
(13)
Поради посочените от НТИКР причини, с които Комисията е съгласна, изключението следва да бъде предоставено до 31 декември 2023 г., по-специално поради ограничения географски обхват (участъци 7d и 7e на ICES) на преработеното изключение, който — за разлика от последните две години — не обхваща риболовните зони (участъци 7b, 7c и 7f — 7k на ICES), в които се лови меджид от Келтско море, а е ограничен до зони, в които се лови предимно меджид от Северно море.
Освен това държавите членки се приканват да осигурят строг мониторинг на изключението и да съберат съответните данни за изхвърлянето на улов, които трябва да бъдат представени на Комисията преди 1 май 2023 г., с цел да се гарантира, че това изключение се наблюдава отблизо,
(14)
С член 13, параграф 1, буква ж) от Делегиран регламент (ЕС) 2020/2015 беше предоставено минимално изключение за мегрими (Lepidorhombus spp.) под минималния референтен размер за опазване — до 4 % от общия годишен улов на този вид, извършен от кораби, използващи бим тралове с размер на окото на мрежата 80—119 mm (BT2) в подзона 7 на ICES, и използващи дънни тралове (OTT, OTB, TBS, TBN, TB, PTB, OT, PT, TX) при следните условия: — в участъци 7f, 7g на ICES, в частта от участък 7h на ICES на север от 49° 30′ с.ш. и в частта от участък 7j на ICES на север от 49° 30′ с.ш. и на изток от 11° з.д., от кораби TR2 с улов, който се състои от над 55 % меджид или общо над 55 % морски дявол, мерлуза или мегрим; — в подзона 7 на ICES, извън горепосочената зона, за кораби TR2.
(15)
В съвместната препоръка се изисква удължаване на срока на това изключение до 31 декември 2023 г.
(16)
НТИКР отбеляза, че въздействието на изключението е било ограничено и че допълнителните доказателства, представени от държавите членки с излаз на северозападните води, показват ограниченото количество на изхвърления улов, дължащо се на част от флотовете, обхванати от това изключение.
(17)
Поради посочените от НТИКР причини, с които Комисията е съгласна, изключението следва да бъде предоставено до 31 декември 2023 г., което също така ще осигури достатъчно време да събиране на допълнителна информация за улова и изхвърлените количества, поотделно за флотовете, които са по-слабо документирани.
Държавите членки се приканват да представят не по-късно от 1 май 2023 г. допълнителната информация, която да бъде оценена НТИКР.
(18)
С член 13, параграф 1, буква з) от Делегиран регламент (ЕС) 2020/2015 беше предоставено до 31 декември 2022 г. минимално изключение за обикновен морски език (Solea solea) — до 3 % от общия годишен улов на този вид, извършен от кораби, използващи бим тралове с размер на окото на мрежата 80—119 mm (BT2) и с повишена селективност (фламандски панел), в участък 7а на ICES.
(19)
В съвместната препоръка се изисква удължаване на срока на това изключение до 31 декември 2023 г.
(20)
НТИКР отбеляза, че подобрението, постигнато с въвеждането на по-селективни уреди, е довело до значително намаляване на нежелания улов на маломерна риба и до минимални в момента количества на изхвърления улов.